དེ་ཡང་ཤར་པ་ཞེས་པ་མི་རིགས་གང་དུ་གཏོགས་པ་དང་།མིང་ཇི་ལྟར་ཐོགས་པའི་སྐོར་ལཤར་པའི་ཆོས་འབྱུང་དང་མེས་རབས་བཞུགས་སོ་ཞེས་པ་ལསགངས་ཅན་བོད་ཀྱི་མིའི་བྱེ་བྲག་ཅིག་ལ་ཤར་པ་ཞེས་མིང་ཐོགསཞེས་པ་དང་།ཡང་ན།དེང་རི་ནས་ཡོང་སྟེ་དཀའ་ཚེགས་ཆེན་པོས་གངས་རི་བརྒལ་ནས་བལ་ཡུལ་གྱི་ཤར་ཕྱོགས་མི་མེད་ལུང་སྟོང་སྦས་ཡུལ་ཁུམས་པའི་གནས་སུ་མི་ཆེན་གྲགས་པ་སོགས་གློ་བུར་དུ་ཡོང་སྟེ་གནས་པ་ལ་ཤར་པ་ཞེས་སམ།གོར་སྐད་དུ།པུར་བ་ལི་ཞེས་བལ་ཡུལ་པ་རྣམས་ཀྱིས་མིང་བཏགས་པ་ཡིན་ནོཞེས་གསུངས་པ་བཞིན་ཤར་པ་ནི་བོད་རིགས་ཀྱི་བྱེ་བྲག་ཅིག་ཡིན་པས།དེའི་གཉེན་སྒྲིག་གི་སྲོལ་དང་བོད་རིགས་གཞན་དག་གི་གཉེན་སྒྲིག་སྲོལ་ལ་འདྲ་བའི་ཆ་མང་པོ་ཡོད་ལ།གཞན་ད་དུང་ཤར་པ་རང་ལ་ཐུན་མོང་མ་ཡིན་པའི་གཉེན་སྒྲིག་གི་སྲོལ་ཡང་ཡོད།ཤར་པའི་མེས་རྒྱུད་ནས་གཉེན་སྒྲིག་གི་སྲོལ་ནི་ཁྱོ་གཅིག་ཤུག་གཅིག་གི་གཉེན་སྒྲིག་བྱེད་པའི་སྲོལ་དེ་ཡིན་ཞིང་།གཉེན་སྒྲིག་གཙོ་བོ་ཕ་མས་ཐག་གཅོད་བྱེད་ཀྱི་ཡོད།གཙང་ཁུལ་འདྲེན་ཐང་ཡུལ་ལྟ་བུར་ཆ་མཚོན་ན།ས་བབ་དམའ་ཞིང་ཁ་ཁུ་སིམ་པའི་ཁུག་ཅིག་ཡིན་པས།འགྲིམ་འགྲུལ་སྟབས་བདེ་མེད་ལ།ཕྱི་ཕྱོགས་ཀྱི་ཆ་འཕྲིན་ཤེས་རྟོགས་དཀའ་བ།ཁུལ་གཞན་གྱི་མི་དང་འབྲེལ་འདྲིས་ཉུང་བ་སོགས་ཀྱི་རྐྱེན་པས་ཁོ་ཚོ་རང་ལ་ཐུན་མོང་མ་ཡིནེ་པའི་གཉེན་སྒྲིག་བྱེད་ཚུལ་ཡོད་པ་ནི་བརྗོད་མེད་རེད།འདྲེན་ཐང་ཤར་པའི་གཉེན་སྒྲིག་བྱེད་སྐབས་སློང་ཆང་གཏོང་ཚུལ་ལ་ཁག་གཉིས་ཙམ་ཡོད་དེ།